"Setswana Puotlaleletso ya Ntlha (FAL)/P1 6 DBE/Ngwanaitseele 2017 NSC KAROLO YA B: TSHOBOKANYO POTSO 2 Buisa temana e e latelang (TEMANA C), mme morago o kwale tshobokanyo ka go ntsha dintlha di le SUPA tsa botlhokwa ka ga dikgato tsa go bontsha ngwana puo e e sa siameng. DITAELO 1. Kwala dipolelo tse di nang le dintlha di le SUPA, mme mafoko a gago a se ke a feta masomeasupa (70). 2. Dinomoro tsa dipolelo di kwalwe go simolola ka 1–7. 3. Kwala ntlha e le NNGWE mo polelong. 4. Kwala ka mafoko a gago ka mo go kgonegang, mme o sa fetole bokao jwa temana. 5. Kwala palogotlhe ya mafoko a o a dirisitseng kwa bokhutlong jwa tshobokanyo. TEMANA C GO SIAMISA PUO E E SA SIAMANG Go bona ngwana a gola fa pele ga gago o le motsadi, a gola mo puong e bile a kgona go bua mola o o tlhamaletseng go a itumedisa. Fa ngwana a bua puo e e sa siamang go bonagala gore o a bo a boeletsa puo e a e utlwileng golo gongwe. Elpeth Cornell 'counselling psychologist go tswa kwa Hillcrest KwaZulu-Natal o bua fa go na le mabaka a a ka dirang gore ngwana a bue puo e e sa siamang jaaka: go kopa puo e e dirisiwang mo tikologong e ba nnang mo go yona kgotsa a ka tswa a batla go elwa tlhoko ka tsela nngwe. Ngwana a ka dirisa puo e e sa siamang go bontsha maikutlo a a sa itumediseng. Bana ba ba setseng ba godile, mme ba bua puo e e sa siamang ba tshwanetse go tseelwa dikgato tse di siameng go ba bontsha diphoso tsa bona sentle. Motsadi o tshwanetse go lemosa ngwana gore puo e e sa siamang ga e a letlelelwa mo lapeng. Ngwana a neelwe tšhono ya go siamisa ka boena. Fa ngwana a tshela ka go dirisa puo e e sa siamang, motsadi a tseye dikgato sentle ka bonako. Kotlhao e nne fela nako e e rileng e e utlwalang. Bokhutlo ba kotlhao e nne puisano magareng ga ngwana le motsadi. Motsadi a gatelele puo e e tshwanetseng go dirisiwa mo lapeng. Bontsha lerato mo ngwaneng ka go dirisa mafoko 'Ke a go rata. Tswelela ka go tlhokomela maitsholo le mokgwa o ngwana a buang ka ona.' [E fetoletswe go tswa go: Bona, Ngwanaitsele 2016] PALOGOTLHE YA KAROLO YA B: 10 Kwalololo e ileditswe Phetla"